Source: https://covasnamedia.ro/actualitate/sport-in-weekend
Timestamp: 2018-11-21 04:26:45+00:00

Document:
Sport în weekend
Prima pagină ACTUALITATE Sport în weekend
Handbal După patru săptămâni, iubitorii handbalului masculin din Sfântu Gheorghe au ocazia să îi vadă pe băieţii lui Viorel Bărbos din nou pe teren propriu, duminică de la ora 11, în partida dintre CSM Sfântu Gheorghe şi Universitatea Craiova
După patru săptămâni, iubitorii handbalului masculin din Sfântu Gheorghe au ocazia să îi vadă pe băieţii lui Viorel Bărbos din nou pe teren propriu, duminică de la ora 11, în partida dintre CSM Sfântu Gheorghe şi Universitatea Craiova, meciul contând pentru etapa a opta a Diviziei A la handbal masculin. Şi juniorii de la CSŞ Sfântu Gheorghe vor juca acasă, primind vizita echipei CSŞ Dinamo Bucureşti, sâmbătă de la ora 12:30.
Turul s-a încheiat în Seria B a Diviziei A la handbal feminin, aşadar fetele sunt în concediu. Antrenorul secund al echipei CSM Sfântu Gheorghe, Jancsó Gábor, a declarat că lotul se va reuni la începutul lunii decembrie, dar prima partidă din cadrul returului va avea loc numai în februarie. La mijlocul campionatului clasamentul arată astfel: 1. CSU Constantin Brâncuşi Târgu Jiu – 18 p, 2. CSŞ Caracal – 16 p, 3. CS Timişoara – 14 p, 4. SC Mureşul Târgu Mureş – 14 p, 5. ACS Bobowling Sfântu Gheorghe – 13 p, 6. CSM Slatina – 12 p, 7. CS Chimia Râmnicu Vâlcea – 11 p, 8. CSM Bistriţa – 10 p, 9. HC Alba Sebeş – 10 p, 10. CSM Sfântu Gheorghe – 10 p, 11. Universitatea Timişoara – 1 p şi 12. Universitatea Reşiţa – 1 p.
Handbalul feminin îşi va avea însă locul în acest week-end în paleta sportivă a oraşului, întrucât sâmbătă şi duminică CSŞ Sfântu Gheorghe organizează Cupa Rotiş-Nagy Gabriella, eveniment destinat echipelor de junioare. Vor participa echipele CSŞ Sfântu Gheorghe junioare II şi III, ACS Corona Braşov, Dinamo Braşov şi Liceul Nagy Mózes Târgu Secuiesc. Partidele vor avea loc la Sala mică a Sporturilor din Sfântu Gheorghe, sâmbătă şi duminică începând cu ora 9.
După victoria de luni în faţa echipei United Galaţi (4-2), FC Sepsi joacă din nou pe teren propriu în cadrul primei etape a returului Diviziei A la futsal, întâlnind echipa Clujana Cluj Napoca. Partida va avea loc la Sala Sporturilor Szabó Kati duminică de la ora 16, şi nu sâmbătă, cum a fost anunţată iniţial.
Clubul de Şah Cavalerul organizează sâmbătă de la ora 9:30 un concurs de şah destinat copiilor. Evenimentul va avea loc la sediul Direcţiei Judeţene pentru Sport şi Tineret Covasna (lângă Piaţa Centrală). Înscrierile se fac la faţa locului, în ziua concursului.

References: CSM 
 CSM 
 CSM 
 CSM 
 CSM 
 CSM